stanford-oval/wikipedia huggingface dataset:
โคดีอีน
ผลข้างเคียง

ผลข้างเคียงที่เกิดจากการใช้ยาโคดีอีนมีดังนี้
ทำให้อารมณ์ดี (Itching)
อาการคลื่นไส้ (nausea)
อาเจียน (vomiting)
เซื่องซึม (drowsiness)
ปากแห้ง (dry mouth)
ภาวะที่รูม่านตาตีบตัวเล็กกว่าปกติ (miosis)
ความดันต่ำขณะเปลี่ยนอิริยาบถ (orthostatic hypotension)
ปัสสาวะน้อย (urinary retention)
ท้องผูก (constipation)
การใช้ผิดวัตถุประสงค์

เนื่องจากตำรับยาโคดีอีนหาซื้อได้ง่ายโดยไม่ต้องใช้ใบสั่งแพทย์ จึงมีผู้คนมากมายใช้โคดีอีนเพื่อเอาผลข้างเคียงที่ทำให้เกิดความเคลิบเคลิ้มเป็นสุข (euphoria) มีรายงานว่าในประเทศฝรั่งเศส 95 % ของโคดีอีนที่ขายในร้านขายยาไม่ได้ใช้ในทางการแพทย์
โครลโชว์

| โครลโชว์ |
| --- | --- |
ประเภท: สเกตช์คอเมดี
สร้างโดย:   นิก โครล  โจนาธาน ครีเซล  จอห์น เลเวนสเตน 
กำกับโดย: โจนาธาน ครีเซล
แสดงนำ: นิก โครล
ประเทศแหล่งกำเนิด: สหรัฐอเมริกา
ภาษาต้นฉบับ: อังกฤษ
จำนวนฤดูกาล: 3
จำนวนตอน: 30 (รายชื่อตอน)
การผลิต
ผู้อำนวยการผลิต:   นิก โครล  โจนาธาน ครีเซล  จอห์น เลเวนสเตน  จิม ชาร์ป  โมนิกา ซีลินสกา 
กล้อง: Single
ความยาวตอน: 21 นาที
บริษัทผู้ผลิต: Good At Bizness Inc.
ออกอากาศ
เครือข่าย: คอเมดีเซนทรัล
ออกอากาศ: 16 มกราคม ค.ศ. 2013 (2013-01-16) – 24 มีนาคม ค.ศ. 2015 (2015-03-24)
โครลโชว์ (อังกฤษ: Kroll Show) เป็นรายการโทรทัศน์แนวสเกตช์คอเมดีสัญชาติอเมริกัน และนำแสดงโดยนักแสดงตลก นิก โครล จอห์น เลเวนสเตน และโจนาธาน ครีเซล เป็นผู้อำนวยการผลิต รายการออกอากาศครั้งแรกในวันที่ 16 มกราคม ค.ศ. 2013 และสิ้นสุดในวันที่ 24 มีนาคม ค.ศ. 2015 ทางโทรทัศน์เคเบิลช่องคอเมดีเซนทรัล
โคมินฟอร์ม

| สำนักข่าวและข้อมูลคอมมิวนิสต์  |
| --- | --- |

ก่อตั้ง: 5 ตุลาคม ค.ศ. 1947 (1947-10-05)
ถูกยุบ: 17 เมษายน ค.ศ. 1956 (1956-04-17)
ก่อนหน้า: โคมินเทิร์น
ที่ทำการ: เบลเกรด ยูโกสลาเวีย (1947–1948) บูคาเรสต์ โรมาเนีย (1948–1956)
หนังสือพิมพ์: For Lasting Peace, for People's Democracy!
อุดมการณ์: คอมมิวนิสต์ มาร์กซิสต์–เลนินนิสต์
สี:   แดง
สำนักข่าวและข้อมูลคอมมิวนิสต์ หรือ โคมินฟอร์ม (อังกฤษ: Communist Information Bureau, Cominform) มีชื่อเรียกอย่างเป็นทางการคือ สำนักข่าวและข้อมูลพรรคแรงงานและพรรคคอมมิวนิสต์ (อังกฤษ: Information Bureau of the Communist and Workers' Parties) เป็นองค์กรคอมมิวนิสต์สากลที่มาแทนที่องค์การคอมมิวนิสต์โลกที่สาม หรือโคมินเทิร์น ซึ่งถูกยุบลงใน ค.ศ. 1943
หน้าที่ของโคมินฟอร์มคือการส่งข้อมูลข่าวสารให้กับขบวนการคอมมิวนิสต์ในกลุ่มตะวันออกและทั่วโลกโดยมีหนังสือพิมพ์ For Lasting Peace, for People's Democracy! เป็นกระบอกเสียงให้
โคมินฟอร์มมีที่ทำการที่นครเบลเกรดในยูโกสลาเวีย ภายหลังจากที่ยูโกสลาเวียออกจากกลุ่มในเหตุการณ์ความแตกแยกระหว่าง ยูโกสลาเวีย-โซเวียต โคมินฟอร์มได้ย้ายที่ทำการไปยังนครบูคาเรสต์ในโรมาเนีย โคมินฟอร์มยังเป็นเครื่องมือโฆษณาชวนเชื่อโจมตียูโกสลาเวีย
โคมินฟอร์มถูกยุบลงในวันที่ 17 เมษายน ค.ศ. 1956 หลังจากที่ยูโกสลาเวียและสหภาพโซเวียตฟื้นสัมพันธไมตรีและการล้มล้างลัทธิสตาลิน
พรรคสมาชิก

พรรคคอมมิวนิสต์บัลแกเรีย
พรรคคอมมิวนิสต์แห่งเชโกสโลวาเกีย
พรรคคอมมิวนิสต์ฝรั่งเศส
พรรคแรงงานประชาชนแห่งฮังการี
พรรคคอมมิวนิสต์อิตาลี
สหพรรคแรงงานโปแลนด์
พรรคกรรมกรโรมาเนีย
พรรคคอมมิวนิสต์แห่งสหภาพโซเวียต
พรรคคอมมิวนิสต์แห่งยูโกสลาเวีย (แยกตัวออกในเดือนมิถุนายน ค.ศ. 1948)
พรรคคอมมิวนิสต์แห่งดินแดนเสรีแห่งตรีเยสเต (แยกตัวออกพร้อมกับยูโกสลาเวียใน ค.ศ. 1948)
ดูเพื่ม

องค์การคอมมิวนิสต์สากล
สภาเพื่อความช่วยเหลือซึ่งกันและกันทางเศรษฐกิจ
สนธิสัญญาวอร์ซอ
หนังสือเพิ่มเติม

G. Procacci (ed.), The Cominform. Minutes of the Three Conferences (1947-1949). Milan, Italy: Feltrinelli, 1994.
โครงการแวนการ์ด

จรวดแวนการ์ด
โครงการแวนการ์ด (อังกฤษ: Project Vanguard) เป็นโครงการของห้องปฏิบัติการวิจัยของกองทัพเรือสหรัฐ (อังกฤษ: United States Naval Research Laboratory (NRL)) ที่มีแผนจะปล่อยดาวเทียมดวงแรกของประเทศอเมริกาโดยใช้จรวดแวนการ์ด เนื่องจากการล้ำหน้าของสหภาพโซเวียตที่ปล่อยดาวเทียม Sputnik 1 เมื่อ 4 ตุลาคม ค.ศ. 1957 ทำให้อเมริกาต้องรื้อฟื้นโครงการ Explorer ที่ถูกยกเลิกไป ก่อนที่โครงการทั้ง 2 ของอเมริกาจะเสร็จสิ้น โซเวียตได้ล้ำหน้าไปอีกด้วยการปล่อยดาวเทียมดวงที่ 2 คือ  Sputnik 2  เมื่อ 3 พฤศจิกายน ค.ศ. 1957 และการปล่อยจรวด Vanguard TV3 เมื่อ 6 ธันวาคม ค.ศ. 1957 ที่มีการถ่ายทอดทางโทรทัศน์ แต่จรวดกลับพุ่งขึ้นจากแท่นยิงได้เพียง 4 ฟุต (1.2 เมตร) หรือเพียง 2 วินาที ก็ตกลงมา และระเบิด โชคดีที่ดาวเทียมที่อยู่ส่วนบนเสียหายไม่มาก ยังคงซ่อมแซมได้ สุดท้ายเมื่อ 17 มีนาคม ค.ศ. 1958 ดาวเทียม Vanguard 1 ได้กลายเป็นดาวเทียมดวงที่ 2 ของประเทศอเมริกา ส่วนดวงแรกก็คือ Explorer 1 ที่ปล่อยเมื่อ 31 มกราคม ค.ศ. 1958
แหล่งข้อมูลอื่น

Project Vanguard เก็บถาวร 2012-08-17 ที่ เวย์แบ็กแมชชีน
โครงการเมทาสปลอยต์

| --- | --- |

นักพัฒนา: Rapid7 LLC

รุ่นเสถียร: 4.8.2    / 12 ธันวาคม ค.ศ. 2013 (2013-12-12)
 
ที่เก็บข้อมูล:  github.com/rapid7/metasploit-framework  
ระบบปฏิบัติการ: Cross-platform
ประเภท: Security
สัญญาอนุญาต: Framework: BSD, Community/Express/Pro: Proprietary
เว็บไซต์: www.metasploit.com
โครงการเมทาสปลอยต์ (อังกฤษ: Metasploit Project) เป็นโครงการความมั่นคงทางคอมพิวเตอร์ที่เผยแพร่ข้อมูลเกี่ยวกับความอ่อนแอ (vulnerability) ทางความมั่นคง และให้ความช่วยเหลือในด้านการตรวจสอบการโจมตีและพัฒนาระบบตรวจจับการบุกรุก
โครงการย่อยที่เป็นที่รู้จักมากที่สุดของโครงการเมทาสปลอยต์คือ Metasploit Framework
ลิงก์อื่น

เว็บไซต์ทางการ
Metasploit Community – The Official Metasploit online community
Metasploit Unleashed – Mastering The Framework
↑   https://github.com/rapid7/metasploit-framework/releases. {{cite web}}: |title= ไม่มีหรือว่างเปล่า (help)
↑  "3-clause BSD license". สืบค้นเมื่อ 2013-06-24.
โครงการเป็ดน้อยสีเหลือง

เป็ดที่ติดป้ายสำหรับโครงการและพร้อมที่จะพบ
โครงการเป็ดน้อยสีเหลือง (อังกฤษ: Little Yellow Duck Project) เป็นโครงการระดับนานาชาติที่ตั้งอยู่ในสหราชอาณาจักรซึ่งเริ่มต้นใน ค.ศ. 2014 เพื่อปลุกจิตสำนึกถึงความจำเป็นในการบริจาคอวัยวะ, เซลล์ต้นกำเนิด และผู้บริจาคโลหิต รวมทั้งเพื่อส่งเสริมการสุ่มแสดงน้ำใจเล็ก ๆ น้อย ๆ ผู้เข้าร่วมจะได้รับเชิญให้ถัก, ถักโครเชต์ หรือทำเป็ดสีเหลืองตัวเล็ก ๆ แล้วทิ้งไว้ในที่สาธารณะที่คนแปลกหน้าจะได้พบ ซึ่งเป็ดแต่ละตัวมีป้ายแนะนำโครงการ โดยมักตั้งชื่อเป็ด และสนับสนุนให้ผู้ค้นหาลงบันทึกเปิดเว็บไซต์ของโครงการ ที่นั่น พวกเขาสามารถบันทึกการค้นพบเป็ด และเรียนรู้เพิ่มเติมเกี่ยวกับความต้องการอวัยวะ, เซลล์ต้นกำเนิด และผู้บริจาคโลหิต รวมถึงวิธีที่จะเป็นหนึ่งในนั้น
โครงการนี้เริ่มต้นโดยเอ็มมา แฮร์ริส สตรีชาวอังกฤษเพื่อรำลึกถึงแคลร์ คริกแชงก์ เพื่อนของเธอ ที่เสียชีวิตจากซิสติก ไฟโบรซิส ในวัย 26 ปี เมื่อวันที่ 15 เมษายน ค.ศ. 2013 ขณะรอการปลูกถ่ายปอดคู่ ซึ่งคริกแชงก์ได้สะสมเป็ดยางในช่วงชีวิตของเธอ และนี่เป็นแรงบันดาลใจให้แก่โครงการ โดยได้รับการรายงานข่าวจากสื่อต่างประเทศรวมถึงงานหัตถกรรมบล็อกและเว็บไซต์, นิตยสารการถัก และรายการวิทยุของออสเตรเลีย
โครงการนี้เปิดตัวเมื่อวันที่ 15 เมษายน ค.ศ. 2014 ซึ่งเป็นวันครบรอบปีแรกของการเสียชีวิตของคริกแชงก์ และเมื่อวันที่ 27 พฤษภาคม ค.ศ. 2020 ผู้ค้นพบใน 106 ประเทศได้ลงบันทึกเป็ด 12,265 ตัว
แหล่งข้อมูลอื่น

เว็บไซต์ทางการ
โครงการเป็ดน้อยสีเหลือง ที่เฟซบุ๊ก
โครงการเป็ดน้อยสีเหลือง ที่เอกซ์ (ทวิตเตอร์)
โครมาทิดพี่น้อง

โครโมโซมที่ได้รับมาจากพ่อ (สีฟ้า) กับโครโมโซมที่ได้รับมาจากแม่ (สีชมพู) อยู่ด้วยกันในนิวเคลียสของเซลล์เดียวกัน มียีนเดียวกันอยู่ในตำแหน่งเดียวกันของโครโมโซม แต่ไม่ได้มีรหัสพันธุกรรมเหมือนกันทุกประการ เรียกว่า "โครโมโซมคู่เหมือน" (homologous chromosome)

เมื่อเกิดกระบวนการการถ่ายแบบดีเอ็นเอ (DNA replication) จะเกิดการเพิ่มจำนวนสารพันธุกรรมขึ้น ทำให้โครโมโซมที่ได้รับมาจากพ่อเพิ่มปริมาณสารพันธุกรรมเป็นสองเท่า กลายเป็น "โครมาทิดพี่น้อง" (sister chromatids) ที่มีรหัสพันธุกรรมเหมือนกันทุกประการ

เมื่อการแบ่งเซลล์ดำเนินต่อไปจนจบกระบวนการแบ่งเซลล์แบบไมโทซิส โครมาทิดพี่น้องที่ไดัรับมาจากพ่อจะถูกแยกออกจากกัน แล้วไปจับคู่กันกับโครโมโซมที่แยกออกมาจากโครมาทิดพี่น้องที่ได้รับมาจากแม่ กลายเป็นโครโมโซมคู่เหมือนชุดใหม่อยู่ในเซลล์แต่ละเซลล์ แต่ละคู่มีโครโมโซมที่ได้รับมาจากพ่อและแม่อย่างละหนึ่งอัน
โครมาทิดพี่น้อง (อังกฤษ: sister chromatids) หมายถึงลำนำที่เหมือนกันทุกประการของโครมาทิด (ข้างเดียวของโครโมโซม) ที่เกิดขึ้นในขณะที่โครโมโซมกำลังผ่านกระบวนการการถ่ายแบบดีเอ็นเอ (DNA replication) โดยมีจุดเชื่อมกันอยู่ที่เซนโทรเมียร์ อาจเรียกได้ว่าเป็น "ครึ่งหนึ่งของโครโมโซมที่ทำซ้ำตัวเองเป็นสองชุดแล้ว"
โครนัส

ระวังสับสนกับ โครนอส
| โครนัส |
| --- | --- |
ไททันแห่งการเก็บเกี่ยว

ที่ประทับ: เขาโอทีย์ส
สัญลักษณ์: เคียว, มีดโค้งตัดหญ้า, ธัญพืช, งู และฮาร์ป
ข้อมูลส่วนบุคคล
คู่ครอง: เรีย
บุตร - ธิดา: ซุส, เฮรา, โพไซดอน, เฮเดส, เฮสเตีย, ดิมีเทอร์, ไครอน
บิดา-มารดา: ยูเรนัสกับไกอา
พี่น้อง:  ไททัน  คริอุส   เคอุส   ไฮเปอเรียน   เอียเพตุส   เนโมไซน์   โอเชียนุส   โฟเบ   เรีย   ทีธิส   ธีอา   ธีมิส    เฮกาตอนเคเรส  ไบรอาเรโอส    คอตตุส    ไกเกส    ไซคลอปส์  อาร์เจส   บรอนเตส    สเตโรเพส    อื่น ๆ  ไกกันเตส   เอรินเยส (พวกฟูรี)   เมไลแอ    ลูกครึ่ง  แอโฟรไดที   ไทฟอน   ไฟทอน   ยูเรนัส  
เทพที่เทียบเท่าในความเชื่ออื่น
เทียบเท่าในโรมัน: แซตเทิร์น
โครนัส (อังกฤษ: Cronus หรือ Kronus, /kroʊnəs/; ภาษากรีกโบราณ: Κρόνος, Krónos) เป็นผู้นำเหล่ายักษ์ไททัน (Titan) รุ่นแรกที่มีอายุน้อยที่สุด ซึ่งเป็นทายาทของเทพีไกอา (Gaia) พระแม่ธรณี และเทพบิดายูเรนัส (Uranus) เทพแห่งท้องฟ้า เทพโครนัสได้โค่นบัลลังก์ของพระบิดา (เทพยูเรนัส) และขึ้นครองบัลลังก์ในช่วงยุคทอง จนกระทั่งถูกโค่นบัลลังก์โดยพระโอรสของตน คือ เทพซูส (Zeus) เทพโครนัสมิได้ถูกจองจำในยมโลกทาร์ทารัส (Tartarus) เหมือนเช่นไททันตนอื่น ๆ แต่เขากลับหลบหนีไปได้
ด้วยเหตุที่ว่าเทพโครนัสมีความเกี่ยวเนื่องกับยุคทองของเขาจึงได้รับการสักการะในฐานะเทพแห่งฤดูเก็บเกี่ยว ซึ่งรวมไปถึงการเก็บเกี่ยวพืชผลเช่น ข้าว ธรรมชาติ ผลผลิตทางการเกษตร และการเดินไปข้างหน้าของกาลเวลาที่เกี่ยวข้องกับมนุษย์ ภาพของเทพโครนัสมักถือเคียวไว้ในมือ ซึ่งพระองค์ใช้ในการเก็บเกี่ยวพืชผล และเป็นอาวุธที่พระองค์ใช้โค่นบัลลังก์เทพยูเรนัส ในกรุงเอเธนส์ (Athens) วันที่ 12 ของทุกๆ เดือน ถูกเรียกว่าวันฮีคาทอมบาเอียน (Hekatombaion) ซึ่งจะมีงานเทศกาลชื่อว่า เทศกาลโครเนีย (Kronia) จะจัดขึ้นเพื่อเป็นเกียรติแก่เทพโครนัสสำหรับฤดูเก็บเกี่ยว พระนามของเทพโครนัสในตำนานเทพปกรณัมโรมันคือ เทพแซเทิร์น (Saturn)
| ด ค กเทพปกรณัมกรีก |
| --- | --- |
ปฐมเทพ:  เคออส  อะแนงคี  โครนอส  เอียรอส  ไกอา  ยูเรนัส  ทาร์ทารัส  อีเธอร์  เฮเมรา  เอระบัส  นิกซ์  โอฟิออน  มอยเร 
เทพไททัน:  โครนัส  โอเชียนัส  เรีย  ทีมิส  แอตลัส  ซีอัส  ครีอัส  ไฮพีเรียน  ธีอา  เทธิส  นิมอซินี  ฟีบี  โพรมีเทียส  เอพิมีเทียส  ไออาเพทัส  เมโนเอเทียส 
สิบสองเทพเจ้าโอลิมปัส:  ซูส  ฮีรา  โพไซดอน  ดิมีเทอร์  อะธีนา  อะพอลโล  อาร์ทิมิส  แอรีส  แอโฟรไดที  ฮิฟีสตัส  เฮอร์มีส  ไดอะไนซัสหรือเฮสเตีย 
เทพเจ้าหลักอื่น:  แอซคลีเปียส  ฮีลิออส  อีออส  เฮดีส  ฮีบี  เฮคะที  แพน  เพอร์เซฟะนี  เซลีนี 
กลุ่ม:  แอมะซอน  เซนทอร์  คเธาะนิค  ไซคลอปส์  มังกร  อิรินีอีซ  ยักษ์  ฮาร์พี  เฮคะท็องคะรีซ  มอยเร  พระเจ้าไมซีเนียน  มนุษย์  มิวส์  นิมฟ์  เซเทอร์  สมุทรเทพ 
วีรบุรุษ:  เฮราคลีสกับงานของเขา  อคิลลีสกับสงครามกรุงทรอย  โอดิสเซียสกับโอดิสซีย์  เจสันกับลูกเรืออาร์โก  เพอร์ซิอัสกับเมดูซา  อีดิปัสกับธีบส์  ธีซีอัสกับมินะทอร์  บิลเลโรฟอนกับคิเมียรา 
สถานที่ศักดิ์สิทธิ์:  เดลฟี  ดอโดนา  ดีลอส  โอลิมเปีย  โอลิมปัส
โครีย์ เฮม

| โครีย์ เฮม |
| --- | --- |
Corey Haim, 2008
สารนิเทศภูมิหลัง
เกิด: 23 ธันวาคม ค.ศ. 1971(1971-12-23) โครีย์ เอียน เฮม โทรอนโต, รัฐออนแทริโอ, ประเทศแคนาดา
เสียชีวิต: 10 มีนาคม ค.ศ. 2010(2010-03-10) (38 ปี) เบอร์แบงก์ รัฐแคลิฟอร์เนีย สหรัฐอเมริกา
อาชีพ: นักแสดง
ปีที่แสดง: 1982–2010
โครีย์ เอียน เฮม (อังกฤษ: Corey Ian Haim) (23 ธันวาคม ค.ศ. 1971 - 10 มีนาคม ค.ศ. 2010) เป็นนักแสดงชาวแคนาดา มีชื่อเสียงในวงการฮอลลีวูดในคริสต์ทศวรรษ 1980 ในฐานะทีนไอดอล และมีผลงานร่วมแสดงในภาพยนตร์หลายเรื่องอย่างเช่น  Lucas, Murphy's Romance, The Lost Boys, License to Drive และ Dream a Little Dream เขาร่วมแสดงหลายครั้งกับโครีย์ เฟลด์แมน ซึ่งทั้งคู่ต่อมาได้ร่วมรายการเรียลลิตี้โชว์ที่ชื่อ The Two Coreys
เฮมมีปัญหากับอาการติดยา ตลอดอาชีพของเขา และยากที่จะเยียวยาความมีชื่อเสียงของเขาทำให้เขาได้เงินและชื่อเสียง แต่ก็ทำให้เขามีปัญหาเรื่องเงินทองเช่นกัน
โคตรระห่ำ ทะลุรหัส

| โคตรระห่ำ ทะลุรหัส |
| --- | --- |
โปสเตอร์ภาพยนตร์
กำกับ: โบแอซ ยากิน
เขียนบท: โบแอซ ยากิน
อำนวยการสร้าง: ลอว์เรนซ์ เบนเดอร์ ดานา บรูเน็ตติ
นักแสดงนำ: เจสัน สเตแธม
กำกับภาพ: สเตฟาน ซาฟสกี
ดนตรีประกอบ: มาร์ค มาเธอร์สเบอห์
บริษัทผู้สร้าง: ไอเอ็มโกลบอล ออโตเมติคเอนเตอร์เทนเมนท์ ลอว์เรนซ์เบนเดอร์โปรดัคชั่น ทริกเกอร์สตรีทโปรดัคชั่น 
ผู้จัดจำหน่าย: ไลออนส์เกท
วันฉาย: 18 พฤศจิกายน ค.ศ. 2011 (ไอร์แลนด์) 27 เมษายน ค.ศ. 2012 (สหรัฐฯ)
ประเทศ: สหรัฐอเมริกา 
ภาษา: อังกฤษ
ทุนสร้าง: 30 ล้านดอลลาร์สหรัฐ
ทำเงิน: 35,255,233 ดอลลาร์สหรัฐ
ข้อมูลจากสยามโซน
โคตรระห่ำ ทะลุรหัส (อังกฤษ: Safe) เป็นภาพยนตร์แอ็คชั่น กำกับโดย โบแอซ ยากิน นำแสดงโดย เจสัน สเตแธม
เนื้อเรื่องย่อ

อดีตตำรวจ NYPD ได้ทำการช่วยเหลือเด็กหญิงชาวจีนวัย 12 ปีที่ถูกลักพาตัว หลังจากนั้นเขาได้ต่อสู้กับแก๊งชาวจีน และมาเฟียรัสเซีย ตลอดจนเหล่านักการเมืองนิวยอร์กระดับสูงที่กระทำการทุจริต รวมไปจนถึงตำรวจ
นักแสดงนำ

เจสัน สเตแธม รับบทเป็น ลุค ไรท์
แคทเธอรีน ชาน รับบทเป็น เมย์
คริส ซาแรนดอน
แดนนี แลง
การสร้าง

ได้มีการประกาศถึงภาพยนตร์ โคตรระห่ำ ทะลุรหัส ขึ้นในวันที่ 6 พฤษภาคม ค.ศ. 2010
ภาพยนตร์จัดฉายรอบปฐมทัศน์เมื่อวันที่ 11 พฤศจิกายน ค.ศ. 2011 ในประเทศไอร์แลนด์ ส่วนในสหรัฐอเมริกา ได้มีกำหนดการเปิดตัวในวันที่ 28 ตุลาคม ค.ศ. 2011  และในวันที่ 2 มีนาคม ค.ศ. 2012 แต่แล้วในที่สุดก็เลื่อนออกไปเป็นวันที่ 27 เมษายน ค.ศ. 2012 แทน
โฮมวิดีโอ

โคตรระห่ำ ทะลุรหัส ได้รับการเปิดตัวในรูปแบบดีวีดี, บลูเรย์ และดิจิทัลตามความต้องการของผู้ชม ณ วันที่ 4 กันยายน ค.ศ. 2012
แหล่งข้อมูลอื่น

เว็บไซต์ทางการ
Safe ที่อินเทอร์เน็ตมูวีเดตาเบส
Safe ที่สยามโซน
โครงสร้างขนาดใหญ่ในเอกภพ

สำหรับจักรวาลวิทยาเชิงกายภาพ โครงสร้างขนาดใหญ่ในเอกภพ (อังกฤษ: Large-scale structure) หมายถึงคุณลักษณะการกระจายตัวที่สังเกตได้ของสสารและแสงในจักรวาลในระดับมหภาค (โดยมากในระดับที่วัดกันเป็นหน่วย พันล้านของปีแสง) การสำรวจท้องฟ้าและการจัดทำแผนที่โดยอาศัยช่วงคลื่นการแผ่รังสีแม่เหล็กไฟฟ้าในระดับต่าง ๆ กันช่วยทำให้เราได้ทราบข้อมูลเกี่ยวกับองค์ประกอบและลักษณะของโครงสร้างเอกภพ หากจะจัดลำดับชั้นของโครงสร้าง ระดับที่สูงที่สุดได้แก่ ซูเปอร์คลัสเตอร์ และ ใยเอกภพ ในระดับที่สูงกว่านี้ดูจะไม่มีโครงสร้างต่อเนื่องที่แน่ชัด ลักษณะเช่นนี้เรียกชื่อกันว่า จุดสิ้นสุดของความยิ่งใหญ่ (End of Greatness)
แหล่งข้อมูลอื่น

แบบจำลองการก่อตัวของโครงสร้าง จาก Max Planck Institute of Astrophysics, Garching, Germany
ภาพการรวมกลุ่มของดาราจักรในเอกภพยุคเริ่มแรก เก็บถาวร 2007-09-27 ที่ เวย์แบ็กแมชชีน จากกล้องฮับเบิล VLT และกล้องสปิตเซอร์
โคริโทซอรัส

| โคริโธซอรัสCorythosaurus ช่วงเวลาที่มีชีวิตอยู่: Late Cretaceous, 75Ma  PreꞒ Ꞓ O S D C P T J K Pg N  ↓   |
| --- | --- |

Corythosaurus casuarius skeleton partially covered in skin

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับใหญ่:: Dinosauria
อันดับ:: Ornithischia
วงศ์:: Hadrosauridae
วงศ์ย่อย:: Lambeosaurinae
เผ่า:: Corythosaurini
สกุล:: Corythosaurus Brown, 1914

Species
 C. casuarius Brown, 1914 (type)
โคริโทซอรัส (อังกฤษ: Corythosaurus) เป็นไดโนเสาร์จำพวกแฮดโดรซอร์ อาศัยช่วงปลายยุคครีเตเซียส เมื่อ 65 ล้านปีก่อน ขนาด 12 เมตร ริว เท ซูน ฟอสซิลของมันพบที่ทวีปอเมริกาเหนือ ชื่อแปลว่ากิ้งก่ามงกุฏ ลักษณะปากของโคริโทซอรัสคล้ายกระสุนปืน สามารถกินหินได้อย่างสบาย ๆ เลยทีเดียว มันเป็นหนึ่งในเหยื่อ ที่โปรดปราณ ของ ไทรันโนซอรัส
โครงสร้างนามธรรม

โครงสร้างนามธรรม (อังกฤษ: abstract structure) คือกลุ่มของกฎเกณฑ์ คุณสมบัติ และความสัมพันธ์ที่ถูกนิยามขึ้นโดยไม่ขึ้นกับวัตถุทางกายภาพ โครงสร้างนามธรรมเป็นหัวข้อที่ถูกศึกษาในปรัชญา วิทยาการคอมพิวเตอร์ และคณิตศาสตร์ อนึ่ง คณิตศาสตร์สมัยใหม่ยังถูกนิยามกว้าง ๆ ว่าเป็นศาสตร์ที่ศึกษาโครงสร้างนามธรรม (ดูที่ กลุ่มโครงสร้างเชิงพีชคณิต)
วัตถุทางกายภาพอาจถูกใช้เพื่อแทนโครงสร้างนามธรรม (ซึ่งอาจต้องมีการประมาณบางอย่าง) กระบวนการนี้เรียกว่าการสร้างกรณีตัวอย่าง (instantiation) ของโครงสร้างนามธรรม อย่างไรก็ตาม โครงสร้างนามธรรมนี้ถูกนิยามโดยไม่ขึ้นกับคุณสมบัติใด ๆ ของวัตถุที่นำไปแทนนี้
ดูเพิ่ม

ภาวะนามธรรมในปรัชญา
ภาวะนามธรรมในคณิตศาสตร์
ภาวะนามธรรมในวิทยาการคอมพิวเตอร์
โครงการหอดูดาวเอก

หอดูดาวเอกทั้งสี่
โครงการหอดูดาวเอก (อังกฤษ: Great Observatories Program) เป็นโครงการสังเกตการณ์ทางดาราศาสตร์ขนาดใหญ่ขององค์การบริหารการบินและอวกาศแห่งชาติ สหรัฐอเมริกา หรือนาซา ประกอบด้วยกล้องโทรทรรศน์ขนาดใหญ่ที่มีกำลังสูงมากจำนวน 4 ตัว ซึ่งสร้างผลสังเกตการณ์ที่มีอิทธิพลต่อวงการดาราศาสตร์เป็นอย่างสูง กล้องทั้งสี่ตัวออกแบบมาให้สามารถจับภาพวัตถุท้องฟ้าในสเปกตรัมแม่เหล็กไฟฟ้าได้
อุปกรณ์สังเกตการณ์ขนาดใหญ่

อุปกรณ์สังเกตการณ์ขนาดใหญ่ในโครงการ ประกอบด้วยกล้องโทรทรรศน์อวกาศ 4 ตัว ดังนี้
กล้องโทรทรรศน์อวกาศฮับเบิล สังเกตแสงที่มองเห็นได้ รังสีเหนือม่วงใกล้ รังสีใต้แดงใกล้
กล้องรังสีแกมมาคอมพ์ตัน สังเกตรังสีแกมมา และรังสีเอกซ์เข้ม
กล้องรังสีเอกซ์จันทรา สังเกตรังสีเอกซ์อ่อน
กล้องโทรทรรศน์อวกาศสปิตเซอร์ สังเกตสเปกตรัมรังสีใต้แดง
ภาพกล้องโทรทรรศน์ในโครงการ

กล้องโทรทรรศน์อวกาศฮับเบิล
กล้องรังสีแกมมาคอมพ์ตัน
โครโนมิเตอร์

โครโนมิเตอร์ (อังกฤษ: Chronometer) อาจหมายถึง
โครโนมิเตอร์ (เรือ) นาฬิกาที่ใช้ช่วยในการเดินเรือในมหาสมุทร
โครโนมิเตอร์ (นาฬิกา) นาฬิกาที่ได้รับใบรับรองความเที่ยงตรงจาก สถาบันทดสอบความเที่ยงตรงของนาฬิกา
แคลวิน แฮร์ริส

| แคลวิน แฮร์ริส |
| --- | --- |
แฮร์ริสในปี 2008
เกิด: แอดัม ริชาร์ด ไวเลส ดัมฟรีส ประเทศสกอตแลนด์
สัญชาติ:  สหราชอาณาจักร
อาชีพทางดนตรี
เครื่องดนตรี: เปียโน คีย์บอร์ด เครื่องสังเคราะห์เสียง กีตาร์ กีตาร์เบส แซมเพลอร์ ซีเควนเซอร์ เสียง
 นักดนตรี
แอดัม ริชาร์ด ไวเลส (อังกฤษ: Adam Richard Wiles) เกิดเมื่อวันที่ 17 มกราคม ค.ศ. 1984 เป็นที่รู้จักในชื่อ แคลวิน แฮร์ริส เป็นดีเจ โปรดิวเซอร์เพลง นักร้อง และนักแต่งเพลงชาวสกอตแลนด์
เขาเป็นที่รู้จักจากซิงเกิล We Found Love, This Is What You Came For, Summer, Feel So Close, Outside, Feels และ One Kiss  การร่วมงานกับรีแอนนาในเพลง We Found Love กลายเป็นความสำเร็จในระดับสากลทำให้แฮร์ริสมีซิงเกิลอันดับหนึ่งในบิลบอร์ดฮอต 100 ของสหรัฐอเมริกา เขาได้ออกสตูดิโออัลบั้ม 5 อัลบั้มและบริหารค่ายเพลงของตัวเอง Fly Eye Records ซึ่งก่อตั้งในปี 2010
อาชีพดนตรี > อาชีพช่วงเริ่มต้น (ค.ศ. 2002–2006)

ผลงานช่วงแรกที่ประสบความสำเร็จของแฮร์ริสในช่วงแรกสุด เมื่อเขาอายุ 21 ปี คือเพลง "Da Bongos" และ "Brighter Days" ออกวางขายในรูปแบบคลับซิงเกิล 12 นิ้ว กับสังกัดพริมาเฟซี ต้นปี 2002 ภายใต้ชื่อ Stouffer
แฮร์ริสเซ็นสัญญากับอีเอ็มไอ (จัดจำหน่าย) และโซนีบีเอ็มจี (เพลง) ในปี 2006 หลังจากที่เขาถูกค้นพบผ่านทางเว็บไซต์เครือข่ายสังคมออนไลน์ มายสเปซ แฮร์ริสย้ายกลับจากลอนดอนไปยังเมืองบ้านเกิดดัมฟรีส์ เพราะเขาไม่สามารถหางานทำได้ เขาออกผลงานเพลงเพียง 1 เพลงในปี 2004 กับศิลปิน อายาห์ เพลงปรากฏอยู่ในอัลบั้ม Electric Soul 2 ของ ดิอันอะบอมเบอร์ส
อาชีพดนตรี > I Created Disco (ค.ศ. 2006–2007)

ผลงานอัลบั้มแรกของเขาชื่อ I Created Disco  ออกวางขายเมื่อ 29 มิถุนายน ค.ศ. 2007 อัลบั้มนี้มีแนวเพลงอัปเทมโปอิเลกโทรแคลชอยู่หลายเพลง ที่ได้รับอิทธิพลจากเพลงในคริสต์ทศวรรษ 1980 และเพื่อประชาสัมพันธ์อัลบั้ม แฮร์ริสร่วมออกทัวร์ในสหราชอาณาจักร สนับสนุนศิลปินอย่างเฟธเลสและกรูฟอาร์มาดา
เพลงแรกที่ออกจากอัลบั้มคือ "Vegas" ออกในรูปแบบแผ่นเสียงไวนีล จำกัดจำนวน และเพลงที่เข้าชาร์ตจากอัลบั้มนี้คือเพลง "Acceptable in the 80s" เป็นเพลงอุทิศให้กับรูปแบบและวัฒนธรรมของคริสต์ทศวรรษนี้ เพลงติดท็อป 10 ในยูเคซิงเกิลส์ชาร์ต และอยู่บนชาร์ตยาวนาน 15 สัปดาห์ ซิงเกิล "เดอะเกิลส์" ติดอันดับ 3 บนยูเคซิงเกิลส์ชาร์ต ส่วนซิงเกิลที่ 4 ของอัลบั้ม "Merrymaking at My Place" ติดอันดับ 43 เขายังมีเพลง "Colours" ประกอบโฆษณาของเกียมอร์เตอร์ส กับโฆษณารถเกียโซล ในปี 2007 วงดรากอนเนตต์ ออกผลงานเพลงทำใหม่ของแฮร์ริส "เดอะเกิลส์" โดยเปลี่ยนชื่อเป็น "เดอะบอยส์"
อาชีพดนตรี > ร่วมงาน (ค.ศ. 2007–2008)

ในปี 2007 แฮร์ริสบันทึกเสียงเพลงกับไคลีย์ มิโนก เขาเป็นที่สนใจกับมิโนกหลังจากที่เขาบันทึกเสียงผ่านกับโปรดิวเซอร์เพลงของเธอ แฮร์ริสพูดเกี่ยวกับการทำงานกับไคลีย์ว่า "เหนือความคาดฝัน แต่สนุก" ถึงแม้เขาจะยอมรับกับนิตยสารมิกซ์แม็กในปี 2007 ว่าเขา "ต้องการเครื่องดื่มก่อนนิดหน่อย ก่อนที่จะพบเธอ" แฮร์ริสยังร่วมเขียนและโปรดิวซ์ 2 เพลงให้กับไคลีย์ มิโนก กับอัลบั้มชุด X ได้แก่เพลง 'In My Arms' และ 'Heart Beat Rock'
เขายังมีเครดิตการทำงาน ในการเป็นโปรดิวเซอร์ในเวอร์ชันรีมิกซ์ในเพลงของเดอะมิตเชลล์บราเทอร์ส เพลงชื่อ "Michael Jackson" แฮร์ริสยังทำงานร่วมกับศิลปินเพลงป็อปอังกฤษ โซฟี เอลลิส-เบกซ์เตอร์ ยังร่วมเขียนเพลงใหม่ให้กับผลงานสตูดิโออัลบั้มชุดที่ 4 ของเธอ
ในปี 2008 เขาร่วมงานกับแร็ปเปอร์ชาวสหราชอาณาจักร ดิซซี แรสคอล ในเพลงของดิซซีที่ชื่อ "Dance Wiv Me" พวกเขาแสดงเวอร์ชันอคูสติกกับทางบีบีซีที่เป็นส่วนหนึ่งของเทศกาลดนตรีแกลสตันบูรีปี 2008 เพลงออกขายในรูปแบบดิจิทัลเมื่อ 30 มิถุนายน ค.ศ. 2008 และติดอันดับ 1 ในสหราชอาณาจักด้วย ต่อมาเมื่อ 18 ตุลาคม ค.ศ. 2008 เขาร่วมมิกซ์เพลงทางวิทยุเรดิโอวัน รายการ Essential Mix เป็นเวลา 2 ชั่วโมง
ในบทสัมภาษณ์ทางบีบีซีเรดิโอวัน กับเฟิร์น คอตตอน แฮร์ริสพูดว่าเขาปฏิเสธการทำงานร่วมกับเลดี้ กาก้า ในปี 2008 เพราะเขาไม่ชอบเพลงเดโมที่ให้เขามาและเขาไม่ต้องการขุ่นเคืองในเวลานั้น ต่อมาบีบีซีสัมภาษณ์เขาอีกครั้ง แฮร์ริสกล่าวว่า เลดี้ กาก้า "เป็นศิลปินที่ดี" ในการสัมภาษณ์เดียวกันเขาพูดถึงนักดนตรีวัย 16 ปีที่ชื่อริชาร์ด เจย์
อาชีพดนตรี > Ready for the Weekend (ค.ศ. 2009–2017)

เมื่อวันที่ 3 เมษายน ค.ศ. 2008 แฮร์ริสพูดว่า ผลงานเพลงที่เขาทำอยู่สำหรับอัลบั้มใหม่ หายไป เขาทำแลปทอป หายเพราะมีปัญหาตรงที่ถือของกระเป๋า ในงานเปิดตัว London Heathrow Terminal 5 ต่อมาเขาพูดในงานเทศกาลดนตรีแกลสตันบูรีปี 2008 ว่าเขาได้กระเป๋าคืนแล้ว รวมถึงอัลบั้มเพลงที่เขาทำ ในเวลาต่อมาไม่กี่วันที่หาย แฮร์ริสยอมรับว่ามันไม่เป็นจริงที่อัลบั้มไม่ได้อยู่ในกระเป๋าเขาตั้งแต่แรก เขาหวังว่าที่เขาโกหกจะทำให้คนซื้ออัลบั้มเขามากขึ้นเมื่อถึงเวลาออกขาย ผลงานสตูดิโออัลบั้มชุดที่ 2 ออกวางขายเมื่อ 17 สิงหาคม ค.ศ. 2009 ในสหราชอาณาจักร
ซิงเกิลแรก "แอมน็อตอโลน" ถูกเล่นเป็นพิเศษที่ซิดนีย์ ในงานปีใหม่ ซิงเกิลใหม่นี้เปิดตัวทางบีบีซีเรดิโอวันเมื่อ 23 มกราคม ค.ศ. 2009 ในรายการของพีท ทอง และออกขายเมื่อเมษายน ค.ศ. 2009 เข้าชาร์ตสัปดาห์แรกาของยูเคซิงเกิลส์ชาร์ต ที่อันดับ 1 ในวันอีสเตอร์วันอาทิตย์ ด้วยยอดดาวน์โหลดเพียงอย่างเดียว หลังจากนั้นติดอันดับ 1 ยาว 2 สัปดาห์ ก่อนที่จะออกขายเป็นแผ่น จากนั้นออกซิงเกิล "Ready for the Weekend" ติดอันดับ 3 บนยูเคซิงเกิลส์ชาร์ต
แฮร์ริสออกทัวร์ในสหราชอาณาจักร ไอร์แลนด์ ฝรั่งเศส เนเธอร์แลนด์ และสหรัฐอเมริกา เพื่อประชาสัมพันธ์ซิงเกิลใหม่และอัลลั้มใหม่ ซิงเกิล "Ready for the Weekend" ได้นักร้องรับเชิญคือ แมรี เพียรซ์ เพลงอื่นจากอัลบั้ม "Worst Day" ได้อิซซา คิซซา และ "Yeah Yeah Yeah La La La" ใช้เป็นเพลงประกอบโฆษณาโคคา-โคลา ในเดือนมิถุนายน ค.ศ. 2009 นิตยสารเอ็นเอ็มอี ประกาศว่าอัลบั้มที่ 2 ของแฮร์ริส Ready for the Weekend ออกวางขาย 17 สิงหาคม ค.ศ. 2009 เพลง "Holiday" และ "Ready for the Weekend" ติดอยู่ในรายชื่อเพลงที่จะเล่นทางวิทยุ นอกจากนั้นเพลง "I'm Not Alone" ที่ใช้ถูกตัดเป็นบางส่วนในรีมิกซ์เพลงของมาดอนน่า เพลง "Frozen" ในการออกทัวร์ Sticky & Sweet Tour
เมื่อวันที่ 7 มิถุนายน ค.ศ. 2009 แฮร์ริส ปรากฏตัวในซัมเมอร์ไทม์บอลลที่ สนามกีฬาเอมิเรต และแสดงเพลง  "I'm Not Alone", "The Girls" และ "Acceptable in the 80s" เขาร่วมแสดงกับดิซซี แรสคอลและโครม เพลง "Dance Wiv Me" แฮร์ริสยังเป็นแขกรับเชิญให้กับเพลงของทีแอสโตในเพลง "Century"  ที่อยู่ในอัลบั้มชุด Kaleidoscope ออกขาย 6 ตุลาคม ค.ศ. 2009
เมื่อวันที่ 14 พฤศจิกายน ค.ศ. 2009 แฮร์ริสได้ขึ้นไปป่วนบนเวทีการแข่งขันรายการประกวดความสามารถของอังกฤษที่ชื่อรายการ  The X Factor ในระหว่างการแสดงของจอห์นและเอ็ดเวิร์ด โดยเอาสับปะรดไว้ที่หัวและพยายามชี้ไปที่หาง ซึ่งต่อมาเขาก็ถูกไล่ออกไปจากสตูดิโอโดยทีมรักษาความปลอดภัยและบอกว่าไม่ให้กลับมาอีกในรายการนี้ ซึ่งในคราวแรกเขาเป็นแขกรับเชิญให้รายการนี้ ต่อมาเขาออกมาขอโทษทางทวิตเตอร์ โดยเขาบอกว่าเป็นแฟนของเด็กคู่นี้ โดยบอกว่า "เมื่อไตร่ตรองแล้ว ผมมีสับปะรดบนหัว ผมขอโทษถ้ามันทำให้ใครบางคนต้องอับอาย ปล. ผมรักเจดเวิร์ด" ในวันที่ 16 พฤศจิกายน เขาพูดทางรายการเดอะคริสมอยส์โชว์ เปิดเผยว่า "ผมมีแรงบันดาลใจที่จะทำรายการล้อเลียน" และเขาพูดว่า "ถ้าคุณดูเพลง คุณจะเห็นว่าไซม่อน โคเวลล์ เป็นผู้มีอิทธิพลอย่างน่ากลัว ที่ครอบครองชาร์ตเพลงในสหราชอาณาจักรในขณะนี้"
ในระหว่างวันที่ 15 - 31 มกราคม ค.ศ. 2010 แฮร์ริสแสดงในงานบิ๊กเดย์เอาต์ 2010 ที่ชัดขึ้นในเมืองใหญ่ในออสเตรเลียและนิวซีแลนด์
อาชีพดนตรี > Funk Wav Bounces Vol.1 (ค.ศ. 2017–2020)

ในเดือนมิถุนายน ปี ค.ศ. 2017 แฮร์ริสได้ปล่อย 4 เพลงใหม่ คือ "Slide"  ร่วมโดย Frank Ocean และ Migos , เพลง Heatstroke ร่วมโดย Young Thug , Pharrell Williams และ Ariana Grande  , เพลง Rollin ร่วมโดย Future , Khalid และเพลง Feels ร่วมโดย Pharrell Williams , Katy Perry , Big Sean วันที่ 30 มิถุนายนได้ปล่อยเพลงในอัลบั้มที่เหลือลงบนยูทูป
| ลำดับเพลง | ชื่อเพลง | ศิลปินร่วม |
| --- | --- | --- |
| 1 | Slide | Frank Ocean และ Migos |
| 2 | Cash Out | ScHoolboy Q , PARTYNEXTDOOR และ DRAM |
| 3 | Heatstroke | Young Thug , Pharrell Williams และ Ariana Grande |
| 4 | Rollin | Future และ Khalid |
| 5 | Prayers Up | Travis Scott และ A-Trak |
| 6 | Holiday | Snoop Dogg , John Legend และ Takeoff |
| 7 | Skrt On Me | Nicki Minaj |
| 8 | Feels | Pharrell Williams , Katy Perry และ Big Sean |
| 9 | Faking It | Kehlani และ Lil Yachty |
| 10 | Hard To Love | Jessie Reyez |
อาชีพดนตรี > Funk Wav Bounces Vol.2 (ค.ศ. 2021–ปัจจุบัน)

ในเดือนพฤษภาคม ค.ศ. 2022 แฮร์ริสเผยแพร่ซิงเกิล "Potion" ร่วมกับดัว ลีปาและยังธัก ซึ่งเป็นซิงเกิลนำของอัลบั้มที่ 6 Funk Wav Bounces Vol.2
ผลงาน

2007: I Created Disco
2009: Ready for the Weekend
2012: 18 Months
2014: Motion
2017: Funk Wav Bounces Vol. 1
2022: Funk Wav Bounces Vol. 2